**Românul ca marfă**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Românii sunt gratuiți

piața-i plină de români

fiți-ar dracului de fritzi

dați o stea pe două pâini

Piața-i plină de români

se vând și la legătură

buni de aruncat la câini

sau atât doar buni de gură

Se vând și la legătură

fiți-ar dracului de fritzi

întreceți orice măsură

românii nu-s gratuiți

Piața-i plină de români

dar spălați-vă pe mâini

Costel Zăgan, CEZEISME II